**ДО**

**Г-Н КОСТАДИН ПЕТКОВ ГЕОРГИЕВ**

**ОТ ГРУПАТА ОБЩИНСКИ СЪВЕТНИЦИ НА ПП „ВЪЗРАЖДАНЕ“**

**ЧРЕЗ**

**АКАД. ХРИСТО БЕЛОЕВ**

**ПРЕДСЕДАТЕЛ НА ОБЩИНСКИ СЪВЕТ – РУСЕ**

***На Ваш изх. №ОбС-1426/21.11.2024 г.***

**ОТНОСНО:** *Питане с вх. №06-01-269/21.11.2024 г.*

**УВАЖАЕМИ ГОСПОДИН ГЕОРГИЕВ,**

В деловодството на Община Русе е постъпило Ваше питане с наш вх. №06-01-269/21.11.2024 г., относно покриване на минимален стандарт за улично осветление и нормите за достъпна среда.

 В тази връзка, Ви предоставям следната информация съответно по точки:

***Въпрос №1: Има ли техническа причина за липсата на осветление в пешеходната алея, изложен горе ( алеи между СУПНЕ „Фридрих Шилер“, ДГ „Зора‘, ДГ „Пролет“ и между ул. „Руга“ и ул. „Измаил“?***

 Отговор №1: Община Русе до този момент не е предвиждала изграждане на осветление по посочените алеи.

 ***Въпрос №2: Община Русе има ли разработен проект за обследване на улично осветление в този район“***

 Отговор №2: През 2023 г. Община Русе изготви обследване на уличното осветление (УО) в района, с цел намаляване на разходите за електроенергия за улично осветление. През 2024г. бе изготвен и самият проект за подмяна на съществуващите осветители с нови LED. В момента се изпълнява и самата подмяна на осветителните тела в квартал „Здравец – изток“. В проекта не е заложено изграждане на осветление в районите, които липсва такова.

 ***Въпрос №3: Ако няма предвиден проект, кога се предвижда създаването и реализирането му?***

 Отговор №3: съгласно отговор №2

 ***Въпрос №4: Какви средства (ориентировъчно) са необходими за извършване на обследване на уличното осветление и създаването му с отговарящо на стандартите, описано в БДС EN 13201 – 2: 2016***

 Отговор №4: След приключване на подмяната на уличното осветление, съгласно обследването посочено в отговор №2 и вече изпълнен проект, съгласно предходно обследване, по така наречената Норвежка програма, в гр. Русе няма да има нужда от изготвяне на ново обследване на УО и привеждането му във вид съгласно ***БДС EN 13201 – 2: 2016,*** тъй като осветлението в гр. Русе ще бъде подменено с ново LED на 100%. Разходите за електроенергия ще намалят с близо 60%, като това би довело до допълнителни спестявания на Община Русе.

 Нужните средства за извършване на обследване на УО зависят от големината на територията, която се обхваща при провеждане на даденото обследване.

**С уважение,**

**ЕНЧО ЕНЧЕВ**

*За кмет на Община Русе, съгласно*

*Заповед №РД-01-3615/19.11.2024г.*

*Началник отдел ИИК*